వాషింగ్టన్: విశ్వంలో భారీ నక్షత్ర మండలాలు, క్లస్టర్లను గుర్తిస్తూ అతిపెద్ద పటాన్ని అంతరిక్ష పరిశోధకులు తయారుచేశారు. అత్యంత భారీ స్థాయిలో రూపొందించిన ఈ పటానికి ఆధారంగా క్వాజర్లను తీసుకున్నట్లు ఓహియో స్టేట్ యూనివర్సిటీ శాస్త్రవేత్తలు తెలిపారు. సుదూరంగా ఉన్న ఈ క్వాజర్లను అత్యంత ప్రకాశవంతమైన నక్షత్రాలుగా చెప్పవచ్చు. కేంద్రకంలో కృష్ణ బిలాలు ఉండడంవల్ల ఈ క్వాజర్లు మన ఊహకు అందనంత గా ప్రకాశిస్తున్నాయని వివరించారు. సమీపంలోకి వచ్చిన చిన్నాపెద్ద నక్షత్రాలను, గ్రహాలను ఇతర పదార్థాలను కృష్ణబిలం స్వాహా చేయడం, తద్వా రా ఉష్ణోగ్రతలు పెరిగి క్వాజర్లు మరింత ప్రకాశవంతంగా కనిపిస్తాయని అన్నారు. నిజానికి క్వాజర్లు చాలా దూరంలో ఉన్నాయట! విశ్వం ఏర్పడిన తర్వాత 3 నుంచి 7 బిలియన్ సంవత్సరాల మధ్యలో ఈ క్వాజర్లు తొలి కాంతి కిరణాలను ప్రసరించాయి. అప్పటికి భూమి ఇంకా ఏర్పడలేదని ఖగోళ పరిశోధకులు వివరించారు. క్వాజర్లకు ఉన్న ఈ ప్రత్యేక లక్షణం వల్ల విశ్వంలో ఎక్కడున్నా సరే వాటిని స్పష్టంగా గుర్తించవచ్చన్నారు. ఈ నేపథ్యంలో స్లోవన్ ఫౌండేషన్ టెలీస్కోప్ సాయంతో క్వాజర్లను గుర్తిస్తూ తొలి సారిగా భారీ విశ్వ పటాన్ని రూపొందించామని శాస్త్రవేత్తలు పేర్కొన్నారు.
vashington: vishwamlo bhari nakshatra mandalaalu, clusterlanu gurtistuu atipedda pataanni antariksha parisodhakulu tayaarucheesaaru. atyanta bhari sthaayilo roopondinchina ee pataaniki aadhaaramgaa kwaajarlanu teesukunnatlu ohiyo state university saastravettalu telipaaru. suduuramgaa unna ee kwaajarlanu atyanta prakaasavantamaina nakshatraalugaa cheppavachhu. kendrakamlo krishna bilaalu undadamvalla ee kwaajarlu mana oohaku andananta gaa prakaasistunnaayani vivarinchaaru. sameepamloki vachina chinnapedda nakshatraalanu, grahaalanu itara padaarthaalanu krishnabilam swaha cheyadam, tadwa raa ushnogratalu perigi kwaajarlu marinta prakaasavantamgaa kanipistaayani annaru. nijaaniki kwaajarlu chala dooramlo unnayata! vishwam erpadina tarvaata 3 nunchi 7 billian samvatsaraala madhyalo ee kwaajarlu toli kaanti kiranaalanu prasarinchaayi. appatiki bhoomi inka erpadaledani khagola parisodhakulu vivarinchaaru. kwaajarlaku unna ee pratyeka lakshanam valla vishwamlo ekkadunna sare vaatini spashtamgaa gurtinchavachannaaru. ee nepathyamlo slovan foundation teliscope saayamtho kwaajarlanu gurtistuu toli saarigaa bhari vishwa pataanni roopondinchaamani saastravettalu perkonnaru.